Pain de Campagne (Franse Suurdeegbrood) | SARIE
Pain de Campagne (Franse Suurdeegbrood)	deur Herman Lensing
200 g (360 ml) broodmeel
50 g (90 ml) donker rogmeel
5 g (½ pakkie) kitsgis
5 g sout
100 g (180 ml) donker rogmeel
5 g (½ sakkie) kitsgis
10 g (10 ml) sout
Suurdeeg Meng al die bestanddele en plaas 6 uur of oornag in yskas om te rys.
Brood Plaas uitgerysde suurdeegmengsel in bak van elektriese menger.
Voeg res van bestanddele by en meng op matige spoed tot deeg in een bal saamkom, sowat 10 – 15 minute.
Plaas deeg in ’n bak wat met olie gesmeer is en laat rys op warm plek tot dubbel die volume, sowat 1 uur. Knie af en laat rys vir nog 20 minute.Herhaal proses nog 2 keer. Deel deeg in 2 ewe groot porsies en vorm elk in ’n ronde bol.Plaas op bakplaat wat met kleefwerende kossproei gespuit is en laat rys tot dubbel die volume.
Terwyl brood vir laaste keer rys, verhit oond tot 220 °C.
Sif ’n bietjie meel oor brood. Gebruik skerp mes en sny 3 snye in oppervlak van brood.
Bak vir 25 – 30 minute of tot goudbruin en gaar. Laat afkoel.
Bakkers gebruik ’n outydse skeermeslemmetjie (Minora Blade) om die mooi patroon bo-op die brood te sny voor dit bak. (elke bakker het sy eie patroon, dis byna soos sy handtekening.) Werk net versigtig as jy dit probeer, want die lem is baie skerp.
My man is die bakker in ons huishouding en het jul Pain de Campagne (Franse Suurdeegbrood) op die proef gestel. D E V I N E!! Nou bak hy dit gereeld en veral as ons gaste onthaal. Ek sny dit in repies en bedien soms as voorgereg met olyfolie en balsamiese asyn. Regtig ‘n wenresep!